เนื่องจากประสบอุบัติเหตุทำให้เส้นประสาทคู่ที่7อักเสบ ก่อนผ่าตัด อาการเบื้องต้นคือตาหลับได้ไม่สนิท ปากเบี้ยว อมน้ำไม่ได้ น้ำตาไม่ไหลค่ะ หลังจากเข้ารับการผ่าตัด อาการดีขึ้นเล็กน้อย ตาหลับสนิท แต่น้ำตายังไม่ไหล ปากยังเบี้ยวอยู่ แต่เบี้ยวน้อยลงกว่าเดิม อมน้ำไม่ได้เหมือนเดิมค่ะ เป็นแบบนี้มา3ปีแล้วค่ะ เข้ารับการกายภาพด้วยนะคะ แต่อาการยังคงที่ ไม่ดีขึ้นกว่าเดิมแล้วค่ะ มีวิธีการรักษาหรือต้องรับประทานยาตัวไหนให้อาการดีขึ้นไหมคะ หากใช้วิธีศัลยกรรมได้ไหมคะ จะกลับมาเป็นปกติไหมคะ
สวัสดีครับ อาการปากเบี้ยว หรือหน้าเบี้ยว ทางการแพทย์เราเรียกชื่อโรคนี้ว่า อาการFacial Palsy (เฟ-เชี่ยล-พัล-ซี่)ครับ เป็นอาการกล้ามเนื้อใบหน้าข้างใดข้างหนึ่งอ่อนแรงหรือเกิดอัมพาต โดยมีสาเหตุมาจากเส้นประสาทคู่ที่ 7 ซึ่งทำหน้าที่ขยับกล้ามเนื้อบนใบหน้านั้นเกิดความผิดปกติ ในกรณีของคือบาดเจ็บครับ ซึ่งภาวะนี้มักส่งผลให้ผู้ป่วยมีใบหน้าเบี้ยวครึ่งซีกดื่มน้ำแล้วน้ำไหลออกมุมปาก ตาปิดไม่สนิท ตาแห้ง เป็นต้นครับจากอาการของที่เป็นมานาน คาดว่าน่าจะเกิดจากอาการบาดเจ็บของเส้นประสาทคู่ที่ 7 นี้ค่อนข้างรุนแรง เลยต้องใช้เวลาในการฟื้นตัวค่อนข้างนานครับ และเวลาอาการดีขึ้น จะไม่หายสนิทเหมือนก่อนที่จะมีอาการนะครับ ส่วนใหญ่จะมีอาการดีขึ้นในลักษณะที่ขยับแสดงสีหน้าได้มากขึ้น ปิดตาได้สนิทขึ้นครับวิธีการรักษาแนวทางการรักษาอาการในระดับโรคที่เป็นเรื้อรังนี้ จะเป็นแนวทางรักษาเชิงการกายภาพบำบัติครับ โดยหลักๆแล้วจะเป็นการนวดประคบบริเวณใบหน้าที่มีอาการครับ เพื่อทำให้กล้ามเนื้อไม่เกร็งแข็งและเสริมความแข็งแรงของกล้ามเนื้อครับ เห็นว่า ได้เข้ารับการทำกายภาพบำบัติแล้วแต่อาการยังไม่ค่อยดีขึ้น ขอเรียนว่ากลุ่มอาการทางระบบประสาทนี้ มักจะฟื้นตัวได้ไม่เหมือนเดิมนะครับ โดยอาการปากเบี้ยวหน้าเบี้ยวนี้จะยังคงอยู่ครับ ในระหว่างนี้ ยังสามารถดูแลตัวเองควบคู่ไปกับการทำกายภาพบำบัติได้ดังนี้ครับ• หยอดน้ำตาเทียมระหว่างวัน และใช้ขี้ผึ้งป้ายตาตอนกลางคืนเพื่อให้ดวงตาข้างที่ปิดไม่สนิทชุ่มชื้น• ใส่ที่ปิดตาหรือแว่นตากันลม เพื่อป้องกันดวงตาแห้งจนเกิดแผล• ฝึกบริหารกล้ามเนื้อใบหน้า ด้วยการเกร็งและคลาย เพื่อเสริมความแข็งแรงให้แก่กล้ามเนื้อ และช่วยให้การควบคุมกล้ามเนื้อดีขึ้น• ดูแลสุขภาพช่องปากให้สะอาดเพราะผู้ที่มีอาการปากเบี้ยวมักจะมีน้ำลายน้อย ทำให้เศษอาการและเชื้อโรคถูกกำจัดได้ไม่ดีและทำให้เกิดฟันผุได้ครับ• ถ้ามีอาการปวดสามารถใช้ผาชุบน้ำอุ่นประคบยริเวณที่มีอาการปวดได้ครับ• ทางด้านอาหารเสริม กลุ่มวิตามิน B รวมจะมีส่วนช่วยในการซ่อมแซมเส้นประสาทได้ครับการรักษาในกลุ่มศัลยกรรมจะเป็นการรักษาเชิงประคับประคองและลดผลข้างเคียงครับ โดยจะช่วยไม่ให้อาการป่วยของดวงตาแย่ลง จะลดการตืงตัวของกล้ามเนื้อใบหน้า ทำให้ระดับการทำงานและลักษณะของใบหน้าให้ดีขึ้นครับ ไม่ใช่การรักษาที่ทำให้หายจากอาการหน้าเบี้ยวนะครับการรักษาอื่นๆที่ สามารถใช้ในการลดผลของการหน้าเบี้ยวคือการใช้สารจำพวกโบท็อกซ์ ช่วยลดการตึงของใบหน้า ให้ใบหน้าสามารถขยับได้ดีขึ้น และดูสามาตรมากขึ้นครับ ทั้งนี้ควรให้คุณผู้เชี่ยวชาญประเมินอาการก่อนใช้ผลิตพันธ์กลุ่มโบท็อกซ์นะครับอย่างไรก็ดีอาการนี้มีอาการคล้ายกับอาการของโรคอื่นเช่นกันครับ อยากให้คอยสังเกตตัวเองถึงอาการเปลี่ยนแปลงเหล่านี้นะครับ• อาการชามากขึ้นที่หน้าหรือลำตัว• อาการแขนขาอ่อนแรง• อาการปวดหัวรุนแรง• อาการชักเกร็งกระตุกหาก มีอาการเหล่านี้ควรรีบไปโรงพยาบาลทันที่เนื่องจากอาการเหล่านี้เป็นอาการของโรคที่ร้ายแรงเกี่ยวกับเส้นเลือดสมองครับอาการของโรคจำพวกเส้นประสาทนี้เป็นโรคที่ต้องใช้เวลาและความอดทนสูงในการดูแลตัวเองครับ อย่างที่ได้กล่าวไปแล้วว่าอาการหน้าเบี้ยวนี้สามารถคงอยู่ได้นาน การรักษาส่วนใหญ่จะเป็นแนวทางการประคับประคองและส่งเสริมภาพชีวิตครับ ขอให้ หมั่นดูแลทำการนวดหน้าและดูแลตัวเองเพื่อที่จะลดผลข้างเคียงของโรคนะครับเอาใจช่วยนะครับ